Rand steier terug na bo R14-vlak | Netwerk24
Deur Elvira Wood 11 April 2019 13:25
Die rand verhandel vroeg Donderdagoggend teen R13,93 teenoor die dollar.
Die rand kon maar net nie Donderdag sy pas teenoor die dollar volhou nie.
Hoewel hy die oggend goed afgeskop het op van die beste vlak in sowat 42 dae deur weer deur die R14-vlak teenoor die dollar te breek en teen R13,93 verhandel het, het hy teen 13:30 die aftog begin blaas.
Die rand het vroeg Donderdagmiddag teen R14,00 teeenoor die dollar verhandel.
Hoewel Reuters vroeër berig het dat die dollar steeds wêreldwyd onder druk bly nadat die Federale Reserweraad en die Europese Sentrale Bank albei aangedui het hulle gaan vir eers wag voor hulle weer rentekoerse gaan verhoog, was daar geen ooglopende rede hoekom die rand weer skielik begin terugsak het nie.
Die rand het ook veld teenoor die Britse pond en euro verloor.
Hy het vroegmiddag teen R18,32 teenoor die pond en R15,79 teenoor die euro verhandel.
Goud: $1 302,18 per fynons.
Platinum: $900 per ons.
Olie: $71,14 per vat.
Bitcoin: $5 216,24
Rand en dollar wag vir nuus oor Brexit
Rand nader R14 per dollar